Blaze7451/Wiki-th-20250601 huggingface dataset:
มหาวิทยาลัยลาวาล

มหาวิทยาลัยลาวาล
มหาวิทยาลัยลาวาล (Université Laval) เป็นมหาวิทยาลัยที่เก่าแก่ที่สุดในแคนาดา และเป็นมหาวิทยาลัยแรกในอเมริกาเหนือที่เปิดสอนเป็นภาษาฝรั่งเศส ตั้งอยู่ที่นครเกแบ็ก เมืองหลวงของรัฐเกแบ็ก ลาวาลถูกจัดอยู่หนึ่งในสิบมหาวิทยาลัยด้านวิจัยทางด้านการแพทย์ของแคนาดา และหนึ่งในสิบมหาลัยชั้นนำของแคนาดา และในปี 2007 ลาวาลจัดอยู่อันดับที่ 35 ของมหาวิทยาลัยทั้งหมดในแคนาดาและอเมริกา เป็นอันดับที่ 4 ของแคนาดา ในด้านชีววิทยา และสิ่งแวดล้อม

**ประวัติ**
มหาวิทยาลัยลาวาลถูกสร้างขึ้นครั้งแรกในปี 1663 ที่ Séminaire de Québec หรือเมืองเก่าของเมืองเกแบ็ก โดยหัวหน้าบาทหลวงแห่งคิวเบก ฟรองซัว เดอ ลาวาล ต่อมาในปี 1852 มีการจัดตั้งวิทยาเขตใหม่ที่เมืองมอนทรีออล และวิทยาเขตใหม่นี้ได้ถูกเปลี่ยนชื่อมาเป็น มหาวิทยาลัยมงเตรอาล (Université de Montréal) ในปี 1919  แต่ปัจจุบันมหาวิทยาลัยลาวาลตั้งอยู่ที่เขต Sainte-Foy ย่านศูนย์การค้าของเมืองเกแบ็ก และสถานที่เก่าที่ Séminaire de Québec เป็นสถานที่เรียนของคณะสถาปัตยกรรม
ในปี 2002 ลาวาลได้เปิดสอนหลักสูตรต่างๆมากกว่า 350 หลักสูตร มีนักศึกษากว่า 37000 และ 20% ของนักศึกษาทั้งหมด กำลังศึกษาในระดับปริญญาเอก และมีนักศึกษาต่างชาติมากกว่า 2500 คนมาศึกษาต่อที่มหาวิทยาลัยแห่งนี้ในแต่ละปี (ในปี 2007 มีนักเรียนไทยราว 10 คนที่กำลังเรียนภาษาฝรั่งเศสใน สถาบันสอนภาษาของมหาวิทยาลัย และ 1 คนกำลังศึกษาในระดับปริญญาตรี) และราว 1000 คนมาจากรัฐอื่นของแคนาดา และยังเป็นมหาวิทยาลัยเดียวที่เปิดสอนหลักสูตร forestry engineers ในรัฐคิวเบก
วิทยาเขตหลักของลาวาล มีเนื้อที่ประมาณ  1.2 ตร.กม. มากกว่า 30 อาคาร และอุโมงค์ใต้ดินยาว 10 กม. เชื่อมโยงอาคารต่างๆ ในวิทยาเขตไว้เป็นทางเดินในช่วงฤดูหนาว บรรยากาศรอบๆ วิทยาเขตประกอบไปด้วยพรรณไม้นานาชนิด สนามหญ้าและสัตว์ต่างๆ มากกว่า 67 ชนิด และพันธุ์นกกว่า 60 ชนิด

**คณะวิชา**
 สถาปัตยกรรม การออกแบบ และวางผังเมือง- นิติศาสตร์- บัณฑิตวิทยาลัย- ป่าไม้และภูมิสารสนเทศ- อักษรศาสตร์และวรรณคดี- แพทยศาสตร์- ทันตแพทย์- ดนตรี- เภสัชศาสตร์- ปรัชญา- ศาสตร์การบริหาร- เทคโนโลยีการเกษตรและอาหาร- ศึกษาศาสตร์- วิทยาศาสตร์และวิศวกรรมศาสตร์- พยาบาลศาสตร์- สังคมศาสตร์- ศาสนศาสตร์

**นักศึกษาไทยในลาวาล**
นักศึกษาไทยโดยทุนรัฐบาลไทยและทุนรัฐบาลต่างประเทศได้เข้าเรียนที่มหาวิทยาลัยแห่งนี้เป็นจำนวนพอสมควรในช่วงที่ผ่านมา เพื่อศึกษาต่อในระดับปริญญาโทและปริญญาเอก โดยเฉพาะด้านภาษาและวรรณคดีฝรั่งเศส แต่ในปี  2006 ได้มีนักศึกษาไทยจากทุนรัฐบาลไทยในความดูแลของสำนักงานคณะกรรมการข้าราชการพลเรือน ให้มาเรียนต่อในรัฐคิวเบกจำนวน 39 คน เพื่อศึกษาในระดับปริญญาตรีในทุกสาขาวิชา และได้มี นักศึกษาไทย 9 คนมาเรียนภาษาฝรั่งเศสที่โรงเรียนสอนภาษาของมหาวิทยาลัยลาวาล
หมวดหมู่:สถาบันอุดมศึกษาในประเทศแคนาดา
หมวดหมู่:สิ่งก่อสร้างในรัฐเกแบ็ก
เมทริกซ์โทพลิทซ์

เมทริกซ์โทพลิทซ์ (Toeplitz matrix) คือเมทริกซ์จัตุรัสที่มีสมาชิกในแนวเส้นทแยงมุมหลักเป็นค่าเดียวกัน และแนวขนานเส้นทแยงมุมหลักเป็นค่าเดียวกันในแต่ละแนว ตัวอย่างเช่น
:
เมทริกซ์จัตุรัส A ใดๆ จะเป็นเมทริกซ์โทพลิทซ์ก็ต่อเมื่อ
:
เมทริกซ์โทพลิทซ์ เป็นชื่อที่ตั้งไว้เพื่อเป็นเกียรติให้กับ อ็อทโท โทพลิทซ์ (Otto Toeplitz) นักคณิตศาสตร์ชาวเยอรมัน

**ดูเพิ่ม**
 เมทริกซ์ฮังเคิล (Hankel matrix)
หมวดหมู่:เมทริกซ์
142 โพลานา

142 โพลานา (142 Polana)เป็นดาวเคราะห์น้อยในแถบดาวเคราะห์น้อย

**อ้างอิง**
  The Asteroid Orbital Elements Databasefix-attempted=yes -  Minor Planet Discovery Circumstances-  Asteroid Lightcurve Data File
หมวดหมู่:ดาวเคราะห์น้อยประเภท F
หมวดหมู่:กลุ่มดาวเคราะห์น้อยไนซา
Home of the Underdogs

Home of the Underdogs (HotU) เป็นเว็บไซต์รวบรวม abandonware หรือซอฟต์แวร์ที่ไม่มีผู้พัฒนา/จัดจำหน่ายอีกต่อไปแล้ว ดำเนินงานโดย สฤณี อาชวานันทกุล นักวิชาการชาวไทย เจ้าของเว็บไซต์ " คนชายขอบ"
ในเว็บไซต์มีซอฟต์แวร์และคู่มือให้ดาวน์โหลดจำนวนมาก
โดยเน้นไปที่ซอฟต์แวร์เกมที่ไม่ค่อยประสบความสำเร็จด้านยอดขายนัก รวมทั้งเกมที่ดี แต่ไม่ค่อยมีคนรู้จัก
โดยมีรีวิวเกมมากกว่า 5,300 เกม เว็บไซต์นี้เปิดให้บริการตั้งแต่เดือนกันยายน 2541และก็กลายเป็นเว็บไซต์รวบรวม abandonware ที่สำคัญที่สุดแห่งหนึ่งในอินเทอร์เน็ต
เมื่อวันที่ 13 กุมภาพันธ์ 2552 เว็บไซต์ HotU ได้ปิดตัวลงไปเนื่องจากทางผู้ให้บริการเว็บโฮสล้มละลาย แต่ก็มีความพยายามในการฟื้นฟูเว็บไซต์นี้ขึ้นมาอีกครั้ง โดยมีเป้าหมายสร้างเว็บแบบวิกิเพื่อให้ผู้อ่านสามารถร่วมปรับปรุงเนื้อหาได้
ปัจจุบันได้มีเว็บที่สร้างขึ้นเพื่อสืบทอดเจตนารมณ์ของ HotU หลายแห่ง ซึ่งสร้างขึ้นโดยอดีตผู้ใช้ของเว็บ HotU ต้นตำรับ ซึ่งเว็บไซต์เหล่านี้ถูกสร้างขึ้นโดยเป็นอิสระจากกัน และคุณสฤณีไม่ได้เข้าไปร่วมสร้างด้วยอีกต่อไป เพราะเจ้าตัวได้หันไปทำงานทางวิชาการแทน

**แหล่งข้อมูลอื่น**
  Home of the Underdogs-  บทความใน Wired News เกี่ยวกับ HotU-  บทความใน GameSpot เกี่ยวกับ abandonware พร้อมสัมภาษณ์ HotU date=2007-10-06 -  "คนชายขอบ" เขียนถึงอวสานของ HotU และโครงการฟื้นชีพเว็บ-  โครงการฟื้นชีพ HotU บน Google Groups-  เว็บไซต์ใหม่ของ Home of the Underdogs date=2009-03-11  ขณะนี้มีทั้งเกมเก่าจากเว็บเดิม และของใหม่ที่เพิ่มเข้ามา-  เว็บไซต์อีกแห่งของ Home of the Underdogs ที่คงลักษณะแบบเดิมไว้ทุกประการ แต่ยังดาวน์โหลดเกมได้เพียงบางส่วน
หมวดหมู่:เว็บไซต์วิดีโอเกม
ปุยฝ้าย

ปุยฝ้าย อาจหมายถึง- เส้นใยที่แตกออกจากผลฝ้าย- ขนมปุยฝ้าย ขนมชนิดหนึ่ง มีลักษณะฟู คล้ายปุยฝ้าย- ดาวฤกษ์บุษยะ ตามตำนานดาวฤกษ์ของไทย มีดาว 5 ดวง- ณัฏฐพัชร วิพัธครตระกูล นักร้องไทย- ปุยฝ้ายวงดนตรีไทยยุค 80
วัฒนธรรมระดับต่ำ

มุขตลกวัฒนธรรมระดับต่ำ:  การจูบพระบาทของพระสันตปาปา
ฉากขัดศาสนาเป็นมุขตลกวัฒนธรรมระดับต่ำจากชุดงานตัดไม้ Papstsbotbilder (Depictions of Papal Messages, 1545) โดย Lucas Cranach the Elder ผู้ได้รับการว่าจ้างจากมาร์ติน ลูเทอร์
ในสังคม คำว่า วัฒนธรรมระดับต่ำ (low culture) ใช้เปรียบกับวัฒนธรรมสมัยนิยมที่มักดึงดูดมวลชนในวัฒนธรรมระดับกลางหรือระดับล่างของสังคมหนึ่งได้อย่างกว้างขวาง ตรงกันข้ามกับวัฒนธรรมระดับสูงที่ดึงดูดประชากรกลุ่มเล็ก ซึ่งมักจะเป็นชนชั้นสูง ทฤษฎีวัฒนธรรมเสนอว่าทั้งวัฒนธรรมระดับสูงและระดับต่ำเป็นวัฒนธรรมย่อยในสังคม เนื่องจากอุตสาหกรรมวัฒนธรรมผลิตวัฒนธรรมสมัยนิยมทุกประเภทสำหรับเศรษฐกิจสังคมทุกชนชั้นจำนวนมาก ชนชั้นสูงก็ชื่นชอบวัฒนธรรมระดับล่างเช่นกัน แม้จะถูกมองเป็นลักษณะเฉพาะของชนชั้นทางสังคมที่มีการศึกษาต่ำ สิ่งนี้ทำให้เนื้อหาที่อยู่ในประเภทนี้เป็นสื่อที่มีการบริโภคกันมากที่สุดในวัฒนธรรมโดยรวม วัฒนธรรมระดับต่ำมีรูปแบบต่าง ๆ จำนวนมากในหลากหลายวัฒนธรรม โดยสิ่งที่จัดทำเป็นสื่อเหล่านี้มักสร้างขึ้นจากวัสดุราคาถูกและเน่าเสียง่าย บางคนมองว่าวลี วัฒนธรรมระดับต่ำ เป็นแนวคิดเหยียดหยามที่จัดขึ้นเพื่อดูหมิ่นองค์ประกอบวัฒนธรรมประชานิยมหรือชนเผ่าที่คนอื่นอาจมองว่า "ด้อยกว่า"

**มาตรฐานและคำนิยาม**

**อ้างอิง**
หมวดหมู่:วัฒนธรรม
หมวดหมู่:สื่อมวลชน
หมวดหมู่:วัฒนธรรมประชานิยม
แม่แบบ:กล่องข้อมูล อัลบั้ม/color/doc

== วิธีการใช้งาน**
 ประเภทของอัลบั้มเพลง จะกำหนดสีตามอัตโนมัติของแต่ละอัลบั้มใน กล่องข้อมูล อัลบั้ม ตาม code ในตารางด้านล่างในส่วนของ Type จะเป็นตัวกำหนดสีของอัลบั้ม และ Longtype จะเป็นตัวกำหนดข้อความในส่วนรายละเอียด โดยจะปรากฏในส่วนของชื่ออัลบั้ม 

**โค้ดสีของประเภท ==
การไถดิน

การไถนาโดยใช้ม้า
การไถนา เป็นขั้นตอนหนึ่งในการปลูกข้าว โดยเฉพาะข้าวไรซ์ที่ต้องปลูกในพื้นที่ลุ่มที่เป็นดินเหนียง โดยจะใช้สัตว์หรือเครื่องยนต์ลากคันไถที่จะครูดไปกับพื้นดินในบริเวณที่จะทำการเพาะปลูก คันไถจะครูดลึกลงไปในผิวดิน และทำให้ดินปริเวณนั้นเกิดการพลิกตัวเอาหน้าดินลงไปข้างล่างและพลิกดินด้านล่างขึ้นมาด้านบน ถือว่าเป็นการพรวนดินแบบหนึ่งนั่นเอง ในประเทศไทยนิยมใช้ควายในการลากคันไถ แต่ในหลายๆประเทศจะใช้ม้าหรือวัวแทน
หมวดหมู่:เกษตรกรรม
ซีรอคโค

ซีรอคโค เป็นภัตตาคารเปิดโล่งที่ใหญ่ที่สุดในโลก ตั้งอยู่ที่ชั้น 67 ของ สเตท ทาวเวอร์  ซึ่งเป็นสถานที่เดียวกันกับโรงแรม เลอบัว โฮเต็ล แอท สเตท ทาวเวอร์ โดยยอดโดมมีความสูง 30 เมตร เป็นภัตตาคาร ระดับ 5 ดาว ในกรุงเทพมหานคร เปิดทำการเมื่อ พ.ศ. 2546

**อ้างอิง**

**แหล่งข้อมูลอื่น**
  เว็บไซต์ทางการ date=2007-12-25 
หมวดหมู่:ภัตตาคารในกรุงเทพมหานคร
อิฟไอคูดเทลล์ยู

If I Could Tell You เป็นอัลบั้มลำดับที่ 12 ในดนตรีแนวนิวเอจของยานนี ในปี พ.ศ. 2543 หลังจากหยุดพักการทำงานไปสองปี If I Could Tell You เป็น Studio Album แรกในรอบเจ็ดปีที่ผ่านมา ในการทำผลงานเพลงของยานนี และได้รับคะแนนความนิยมจากการโหวตของนิตยสารบิลบอร์ด และติดอันดับ Top New Age Albums ในอันดับชาร์ตที่ 20 ของการจัดอันดับความนิยมของนิตยสารบิลบอร์ด ในปี พ.ศ. 2543

**อัลบั้ม**
If I Could Tell You ควบคุมการผลิตโดยยานนี ซึ่งเป็นผู้แต่งดนตรีและทำนองเพลงในอัลบั้ม If I Could Tell You เป็นดนตรีสไตล์โรแมนติก เป็นการผสมผสานกันระหว่างดนตรีแนวตะวันออกและตะวันตก โดยใช้วงออร์เคสตราและวงเครื่องสายซิมโฟนีในการบรรเลงดนตรี

**รายชื่อเพลง**

**อ้างอิง**

**แหล่งข้อมูลอื่น**
  Yanni Official Website-  If I Could Tell You by Allmusic.comfix-attempted=yes 
หมวดหมู่:ดนตรีนิวเอจ
หมวดหมู่:ยานนี
ไมเคิล เชาวนาศัย

ไมเคิล เชาวนาศัย (เกิด พ.ศ. 2507 ที่ฟิลาเดลเฟีย สหรัฐอเมริกา) เป็นศิลปิน นักแสดงและผู้กำกับภาพยนตร์สั้น  มีชื่อเสียงจากการกำกับและแสดงภาพยนตร์ หัวใจทรนง (2546) ร่วมกับ อภิชาติพงศ์ วีระเศรษฐกุล
ไมเคิล เชาวนาศัย จบการศึกษาคณะนิติศาสตร์ จุฬาลงกรณ์มหาวิทยาลัย เมื่อ พ.ศ. 2529 แล้วไปศึกษาต่อด้านศิลปะที่สถาบันศิลปะแห่งซานฟรานซิสโก และปริญญาโทด้านศิลปะจากสถาบันศิลปะแห่งชิคาโก จากนั้นเป็นผู้ร่วมก่อตั้งกลุ่มนักแสดงศิลปะร่วมสมัย "Project 304" ซึ่งจัดแสดงผลงานทั้งด้านศิลปการแสดง การถ่ายภาพ  ภาพเคลื่อนไหว ภาพยนตร์สั้น ศิลปะสื่อประสม 
ไมเคิล เชาวนาศัย มีผลงานกำกับภาพยนตร์สั้นชุด Iron Pussy จำนวน 3 ตอนในปี พ.ศ. 2540, 2542 และ 2543 และได้ร่วมงานกับอภิชาติพงศ์ วีระเศรษฐกุล สร้างเป็นภาพยนตร์ขนาดยาวในชื่อ  "The Adventure of Iron Pussy" หรือ หัวใจทรนง ได้ออกฉายในเทศกาลภาพยนตร์นานาชาติโตเกียว เทศกาลภาพยนตร์นานาชาติเบอร์ลิน เทศกาลภาพยนตร์นานาชาติรอตเตอร์ดัม เทศกาลภาพยนตร์นานาชาติเมลเบิร์น และในเทศกาลภาพยนตร์เฉพาะกลุ่มเกย์และเลสเบียน  ฉายแบบในโรงภาพยนตร์ในประเทศไทย และมีดีวีดีวางจำหน่าย
ไมเคิล เชาวนาศัย ยังมีผลงานแสดงในภาพยนตร์ไทยเรื่อง แก๊งชะนีกับอีแอบ  หมากเตะ..โลกตะลึง และ ความสุขของกะทิ
ด้านชีวิตส่วนตัว ไมเคิล เชาวนาศัย เปิดเผยตัวเองว่ามีรสนิยมเป็นเกย์ 

**อ้างอิง**
หมวดหมู่:นักแสดงชายชาวไทย
หมวดหมู่:ชาวอเมริกันเชื้อสายไทย
หมวดหมู่:ผู้กำกับภาพยนตร์ชาวไทย
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:ผู้กำกับภาพยนตร์ที่มีความหลากหลายทางเพศ
หมวดหมู่:บุคคลจากฟิลาเดลเฟีย
หมวดหมู่:ชายรักร่วมเพศชาวไทย
ฟิวส์

ฟิวส์ชนิดหลอด
ฟิวส์ (fuse) เป็นอุปกรณ์นิรภัยชนิดหนึ่งที่อยู่ในเครื่องใช้ไฟฟ้าโดยจะป้องกันการลัดวงจร และการใช้กระแสเกินในวงจรไฟฟ้า โดยจะหลอมละลาย และตัดกระแสไฟออกจากวงจรเพื่อป้องการอุปกรณ์เสียหาย โดยฟิวส์จะเป็นเส้นลวดเล็ก ๆ ทำจากตะกั่วผสมดีบุก มีจุดหลอมเหลวที่ต่ำ มีหลายชนิดให้เลือกใช้ตามความเหมาะสมของการใช้งาน

**ชนิดของฟิวส์**
 ฟิวส์ชนิดก้ามปู- ฟิวส์ชนิดเส้น- ฟิวส์ชนิดกระเบื้อง- ฟิวส์อิเล็กทรอนิกส์หรือเซอกิตเบรกเกอร์

**การเลือกใช้ฟิวส์**
ควรเลือกฟิวส์ที่ทนกระแสไฟฟ้าสูงสุด ได้มากกว่ากระแสไฟฟ้าสูงสุดที่ใช้ภายในบ้านเล็กน้อย และไม่ควรใช้ลวดเหล็ก หรือลวดทองแดงที่มีจุดหลอมเหลวสูงแทนฟิวส์
เพราะเมื่อกระแสไฟฟ้าไหลผ่านมากเกินไป ลวดเหล็กหรือลวดทองแดงจะไม่หลอมละลาย จึงไม่ช่วยตัดวงจรไฟฟ้าในบ้าน ฟิวส์ที่ใช้ตามบ้านมีหลายขนาด เช่น ขนาด
10 15 และ 30 แอมแปร์ ฟิวส์ขนาด 15แอมแปร์ คือ ฟิวส์ที่ยอมให้กระแสไฟฟ้าไหลผ่านได้ไม่เกิน 15 แอมแปร์ ถ้ากระแสไฟฟ้าผ่านมากว่านี้ ฟิวส์จะหลอมละลาย
ทำให้วงจรขาด ดังนั้น การเลือกใช้ฟิวส์จึงต้องเลือกขนาดของฟิวส์ให้พอเหมาะกับปริมาณกระแสไฟฟ้าที่ไหลผ่าน
ฟิวส์มีหลายชนิด แต่ละชนิดจะใช้แตกต่างกัน ดังนั้นจึงควรเลือกใช้ให้เหมาะสม
เลือกฟิวส์ต้องเลือกความเร็วในการ ขาดของมันด้วย 
- เครื่องใช้ไฟฟ้าทั่วไป เลือกแบบขาดช้า ขนาดเป็นสองเท่าของโหลดที่ใช้

**คุณสมบัติของฟิวส์**
1.ฟิวส์เป็นสารละลายที่เป็นโลหะผสมประกอบด้วย บิสมัท (Bi) ร้อยละ 50 ตะกั่ว (Pb) ร้อยละ25 และดีบุก (Sn) ร้อยละ 25 โดยมวล
2.ฟิวส์มีจุดหลอมเหลวต่ำ ขณะที่กระแสไฟฟ้าผ่านฟิวส์ พลังงานไฟฟ้าจะเปลี่ยนเป็นพลังงานความร้อนให้กับฟิวส์เล็กน้อยแต่เมื่อมีการใช้กระแสไฟฟ้าเกินกำหนด
หรือเกิดไฟฟ้าลัดวงจร กระแสไฟฟ้าปริมาณมากจะผ่านฟิวส์ พลังงานไฟฟ้าจะเปลี่ยนเป็นพลังงานความร้อนให้กับฟิวส์มากขึ้น จนฟิวส์หลอมละลาย ทำให้วงจรไฟฟ้า
ในบ้าน ถูกตัดกระแสไฟฟ้าไหลผ่านอีกไม่ได้

**แหล่งข้อมูลอื่น**
ที่มา จากหนังสือ รีดเดอร์ส ไดเจสท์ สารพัดถนัดทำ โดย Ned Halley และคณะ
แปลโดย ศ.ดร.สุธรรม อารีกุล และคณะ
หมวดหมู่:อุปกรณ์ไฟฟ้า
หมวดหมู่:บุคคลจากมหาวิทยาลัยเอเชียอาคเนย์

บุคคลจากมหาวิทยาลัยเอเชียอาคเนย์
หมวดหมู่:มหาวิทยาลัยเอเชียอาคเนย์
อเอเชียอาคเนย์
การประดิษฐ์ทางวัฒนธรรม

การประดิษฐ์ทางวัฒนธรรม (Cultural invention) อธิบายถึงนวัตกรรมว่า เป็นสิ่งใหม่ที่ค้นพบขึ้นและเป็นประโยชน์ต่อมนุษย์ แต่ไม่ได้อยู่ในรูปแบบสิ่งที่จับต้องได้ ค่อนข้างมีความหมายถึง การนำมาใช้ทางพฤติกรรมของคนนำมาใช้ประโยชน์ และมักใช้ไปโดยตลอดโดยผ่านคนหลายๆ รุ่น เช่น ภาษา,ระบบกฎหมาย,ระบบการเมือง,วิธีทางวิทยาศาสตร์ และ กีฬา เป็นต้น
หมวดหมู่:วัฒนธรรม
ดอกฟ้าในมือมาร

ดอกฟ้าในมือมาร (Mysterious Object at Noon) เป็นภาพยนตร์สารคดี แนวทดลอง ที่กำกับโดยอภิชาติพงศ์ วีระเศรษฐกุล ในปี พ.ศ. 2543   เล่าเรื่องราวโดยใช้เทคนิคที่เรียกว่า "Exquisite corpse" เล่าเรื่องราวของ "ครูดอกฟ้า" แบบบอกต่อจากคนหนึ่งไปสู่อีกคนหนึ่ง โดยทีมงานตระเวนถ่ายทำจากภาคเหนือสู่ภาคใต้และภาคอีสาน  สะท้อนให้เห็นถึงวิถีชีวิตของคนไทยในภูมิภาคต่าง ๆ   ภาพยนตร์ถ่ายทำด้วยฟิล์มขาวดำ 16 ม.ม. โดยไม่มีบทภาพยนตร์  แล้วขยายเป็น 35 ม.ม.
ภาพยนตร์ออกฉายรอบปฐมทัศน์ในเทศกาลภาพยนตร์นานาชาติแวนคูเวอร์ แคนาดา ในปี พ.ศ. 2543 และได้รับรางวัล Dragons and Tigers Award  ได้รับรางวัล Woosuk Award จากเทศกาลภาพยนตร์นานาชาติจีอุนจู เกาหลีใต้ ได้รางวัล  NETPAC Special Mention Prize จากเทศกาลภาพยนตร์สารคดีนานาชาติยามางาตะ ญี่ปุ่น และไปฉายในเทศกาลภาพยนตร์นานาชาติที่ลอนดอน ฮ่องกง และสิงคโปร์  และได้รับการจัดอันดับเป็นหนึ่งในภาพยนตร์ดีเด่นประจำปี 2000 โดยนิตยสาร Film Comment และ Village Voice 
ดอกฟ้าในมือมาร ได้รับการสนับสนุนทุนสร้างจาก Hubert Bals Fund เทศกาลภาพยนตร์นานาชาติรอตเตอร์ดัม ประเทศเนเธอร์แลนด์ 

**อ้างอิง**
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2543
หมวดหมู่:ภาพยนตร์สารคดีไทย
หมวดหมู่:ภาพยนตร์ขาวดำ
หมวดหมู่:ภาพยนตร์ที่กำกับโดย อภิชาติพงศ์ วีระเศรษฐกุล
หมวดหมู่:ภาพยนตร์นอกกระแส
สุดเสน่หา

สุดเสน่หา หรือ Blissfully Yours เป็นภาพยนตร์แนวทดลอง กำกับโดยอภิชาติพงศ์ วีระเศรษฐกุล ในปี พ.ศ. 2545 โดยได้แรงบันดาลใจมาจากการเห็นตำรวจจับกุมแรงงานพม่าผิดกฎหมาย ในระหว่างการถ่ายทำภาพยนตร์เรื่องก่อนหน้า ดอกฟ้าในมือมาร  ภาพยนตร์ออกฉายรอบปฐมทัศน์ที่ประเทศฝรั่งเศส ในเทศกาลภาพยนตร์เมืองคานส์ ปี 2002 ปีเดียวกับ มนต์รักทรานซิสเตอร์ และได้รับรางวัล Un Certain Regard
ภาพยนตร์ได้รับรางวัลภาพยนตร์ยอดเยี่ยม Golden Alexander จากเทศกาลภาพยนตร์เทสซาโลนิกิ ครั้งที่ 43 ที่ประเทศกรีซ และยังไปได้รางวัลจากเทศกาลภาพยนตร์ที่โตเกียว รอตเตอร์ดัม สิงคโปร์ และบัวโนสไอเรส
เนื่องจากฉากการร่วมเพศในภาพยนตร์ ดีวีดีฉบับที่วางจำหน่ายในประเทศไทย จึงถูกเซ็นเซอร์ออกไป เหลือความยาว 115 นาที เมื่อเทียบกับความยาว 125 นาที ที่จำหน่ายในต่างประเทศ

**อ้างอิง**

**แหล่งข้อมูลอื่น**
  สุดเสน่หา จาก พันทิป-  สุดเสน่หา: เสน่หาสามัญ date=2007-10-05 - title=สุดเสน่หา (2002)
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2545
หมวดหมู่:ภาพยนตร์ที่กำกับโดย อภิชาติพงศ์ วีระเศรษฐกุล
หมวดหมู่:ภาพยนตร์นอกกระแส
หมวดหมู่:มรดกภาพยนตร์ของชาติ
ตัมเปเร

ประเทศ
ฟินแลนด์ 
จังหวัด
ฟินแลนด์ตะวันตก
พื้นที่
687.9 กม.²
ประชากร
204,337
ภาษาราชการ
ฟินแลนด์, สวีเดน
การว่างงาน
10.1%
ผู้จัดการเมือง
Timo P. Nieminen
เว็บไซต์
www.tampere.fi
ตัมเปเร (; Tammerfors) เป็นเมืองในประเทศฟินแลนด์ ตั้งอยู่ทางตอนใต้ของประเทศ ในจังหวัดฟินแลนด์ตะวันตก ตัมเปเรมีประชากรประมาณสองแสนคน นับว่ามีขนาดใหญ่เป็นอันดับสามของประเทศ และเป็นเมืองไกลทะเลที่ใหญ่ที่สุดในกลุ่มนอร์ดิก
ตัมเปเรตั้งอยู่ระหว่างทะเลสาบสองแห่งคือ Näsijärvi ทางเหนือและ Pyhäjärvi ทางใต้

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:เมืองในประเทศฟินแลนด์
หมวดหมู่:ราชรัฐฟินแลนด์
แบรดลีย์ โจเซฟ

แบรดลีย์ โจเซฟ (Bradley Joseph) (เกิดปี พ.ศ. 2508 ,วิลล์มาร์,มินเนโซตา) เป็นนักประพันธ์เพลงชาวสหรัฐอเมริกา,นักเปียโน/คีย์บอร์ด,นักเรียบเรียงดนตรี และศิลปินดนตรี มีผลงานตั้งแต่ปี พ.ศ. 2526 เขาเล่นเครื่องดนตรีได้หลากหลายประเภท ไม่ว่าจะเป็นกับวงร็อก จนกระทั่งยานนีจ้างเขาเล่นเปียโนในคอนเสิร์ต เขาได้เล่นทัวร์กับยานนีอยู่ 6 ครั้ง และได้ปรากฏในอัลบั้มดังของยานนีในอัลบั้ม Yanni Live at the Acropolis ในปี พ.ศ. 2536 เขายังมีโอกาสได้ร่วมงานกับชีน่า อีสตัน ในส่วนของนักคีย์บอร์ดและผู้ช่วยผู้กำกับดนตรี รวมถึงการแสดงในรายการโทรทัศน์ Tonight Show with Jay Leno ในปี พ.ศ. 2538 
ในปี พ.ศ. 2537 โจเซฟออกผลงานเดี่ยวในชื่อ Hear the Masses ซึ่งได้ร่วมงานกับทีมงานของยานนีด้วย  ตามมาด้วยอัลบั้ม Rapture ที่บันทึกเสียงด้วยเครื่องดนตรีวงออร์เคสตรา 50 ชิ้น ในสังกัดนาราดา และเขาได้มีผลงานอีก 8 อัลบั้มและมีค่ายเพลงเป็นของตัวเองในนาม Robbins Island Music และในปี พ.ศ. 2546 โจเซฟกลับมาร่วมงานกับยานนีอีกครั้งในทัวร์ Ethnicity และได้มีผลงานในปี 2004 ที่แต่งขึ้นระหว่างการซาวด์เชคดนตรีครั้งนี้ในอัลบั้ม "Ten Outstanding Young Minnesotans".

**อัลบั้ม**
 พ.ศ. 2537 Hear the Masses - พ.ศ. 2540 Rapture  - พ.ศ. 2542 Solo Journey  - พ.ศ. 2543 Christmas Around the World  - พ.ศ. 2545 One Deep Breath  - พ.ศ. 2546 The Journey Continues   - พ.ศ. 2547-2551 Music Pets Love: While You Are Gone  - พ.ศ. 2548 For the Love of It  - พ.ศ. 2549 Piano Love Songs  - พ.ศ. 2550 Hymns and Spiritual Songs  - พ.ศ. 2551 Classic Christmas- พ.ศ. 2552 Suites & Sweets- พ.ศ. 2556 Paint the Sky

**อ้างอิง**

**แหล่งข้อมูลอื่น**
  Official Website 
หมวดหมู่:คีตกวีชาวอเมริกัน
หมวดหมู่:นักดนตรีชาวอเมริกัน
หมวดหมู่:บุคคลจากรัฐมินนิโซตา
Optimystique

Optimystique เป็นอัลบั้มแรกของยานนี ในแนวดนตรีนิวเอจ เปิดตัวในปี พ.ศ. 2523 อย่างอิสระ ได้รับการวางจำหน่ายอีกครั้งในปี พ.ศ. 2527 โดย Varèse Sarabande และในปี พ.ศ. 2532 โดย Private Music

**อัลบั้ม**
Optimystique เป็นการนำเสนอผลงานเพลงสไตล์ยานนี ผสมผสานระหว่างเครื่องดนตรีหลากหลายประเภท เช่นวงเครื่องสายซิมโฟนี ซึ่งเป็นวงดนตรีหลักของยานนี Optimystique ถือเป็นอัลบั้มแรกและเป็นอัลบั้มพิเศษที่ออกวางจำหน่าย พร้อมกับเปิดตัวยานนีให้เป็นที่รู้จักของนักฟังเพลงแนวนิวเอจ และดนตรีสไตล์ฟังสบาย ๆ
ยานนีกล่าวในบันทึกแทรกว่า อัลบั้มถูกบันทึกในปี พ.ศ. 2523 และเปิดตัวเป็นครั้งแรกในปี พ.ศ. 2527 เขาคิดจะบันทึกเสียงใหม่หรือทำเนื้อหาใหม่ก่อนที่จะเผยแพร่อีกครั้ง แต่อัลบั้มนี้ให้เสียงที่พิเศษมากในห้วงเวลาหนึ่งของช่วงต้นอาชีพ จึงตัดสินใจที่จะรักษาไว้ สำหรับเขาแล้วงานชิ้นนี้เป็นส่วนหนึ่งของประวัติผลงานที่น่าจดจำ

**รายชื่อเพลง**

**อ้างอิง**

**แหล่งข้อมูลอื่น**
  Yanni เว็บไซต์อย่างเป็นทางการ-  Optimystique โดย Allmusic.com
หมวดหมู่:ดนตรีนิวเอจ
หมวดหมู่:ยานนี
เมทริกซ์ซิลเวสเตอร์

เมทริกซ์ซิลเวสเตอร์ (Sylvester matrix) คือเมทริกซ์ที่เกิดจากการรวมสัมประสิทธิ์ของพหุนามสองพหุนามเข้าด้วยกัน เพื่อคำนวณหาคุณสมบัติบางประการของพหุนามเหล่านั้น เมทริกซ์ซิลเวสเตอร์ เป็นชื่อที่ตั้งไว้เพื่อเป็นเกียรติให้กับ เจมส์ โจเซฟ ซิลเวสเตอร์ (James Joseph Sylvester) นักคณิตศาสตร์ชาวอังกฤษ ผู้เผยแพร่ทฤษฎีเมทริกซ์

**นิยาม**
กำหนดให้พหุนาม p และ q เป็นพหุนามตัวแปรเดียว z และมีดีกรีของพหุนามเท่ากับ m และ n ตามลำดับ
:
:
เมทริกซ์ซิลเวสเตอร์ที่เกี่ยวข้องกับพหุนาม p กับ q คือเมทริกซ์มิติ (m+n)×(m+n) ที่มีสมาชิกตามเงื่อนไขต่อไปนี้- แถวที่ 1 คือสมาชิกต่อไปนี้ จำนวนสมาชิกทั้งหมดเท่ากับ m+n ตัว
:- แถวที่ 2 คือสมาชิกในแถวที่ 1 ที่เลื่อนวนสมาชิกไปทางขวา 1 ครั้ง ทำให้สมาชิกในหลักแรกเท่ากับ 0- แถวต่อๆ ไป คือสมาชิกในแถวก่อนหน้าที่เลื่อนวนไปทางขวาทีละ 1 ครั้ง จนกระทั่งเลข 0 ทั้งหมดไปอยู่ทางซ้าย- แถวที่ n+1 คือสมาชิกต่อไปนี้ จำนวนสมาชิกทั้งหมดเท่ากับ m+n ตัว
:- แถวต่อๆ ไปให้ทำการเลื่อนวนเหมือนที่กล่าวไปข้างต้น
ดังนั้นถ้าสมมติให้ m = 4 และ n = 3 เมทริกซ์ซิลเวสเตอร์ของ p กับ q จะได้ผลลัพธ์ดังนี้
:

**การใช้งาน**
เมทริกซ์ซิลเวสเตอร์มีที่ใช้ในพีชคณิตแบบสลับที่ (commutative algebra) เช่นเพื่อทดสอบว่าพหุนามสองพหุนามมีตัวประกอบร่วม (ที่ไม่ใช่ค่าคงตัว) หรือไม่ ซึ่งหากมีตัวประกอบร่วม ดีเทอร์มิแนนต์ของเมทริกซ์นี้จะเท่ากับศูนย์ และยังคงเป็นจริงในทางกลับกัน ดีเทอร์มีแนนต์ของเมทริกซ์ซิลเวสเตอร์สามารถเรียกได้ว่าเป็นค่าลัพธ์ (resultant) ของพหุนามเหล่านั้น
นอกจากนั้นค่าลำดับชั้น (rank) ของเมทริกซ์ซิลเวสเตอร์ สามารถพิจารณาได้จากดีกรีของตัวหารร่วมมากระหว่าง p กับ q นั่นคือ
:

**ดูเพิ่ม**
 เมทริกซ์เบซู (Bézout matrix)- เมทริกซ์ถ่ายโอน (transfer matrix)- ค่าลัพธ์ของพหุนาม (resultant)

**อ้างอิง**
 title = Sylvester Matrix
ซิลเวสเตอร์
มเมทริกซ์ซิลเวสเตอร์
หมวดหมู่:พีชคณิตเชิงเส้น
สถานีรถไฟชุมทางแก่งคอย

thumb
สถานีรถไฟชุมทางแก่งคอย ตั้งอยู่ที่อำเภอแก่งคอย จังหวัดสระบุรี เป็นสถานีรถไฟชั้นหนึ่ง เป็นชุมทางแยกไป 3 เส้นทาง คือเส้นทางผ่านตำบลลำนารายณ์ อำเภอชัยบาดาล จังหวัดลพบุรี และ อำเภอจัตุรัส จังหวัดชัยภูมิ กับเส้นทางผ่าน อำเภอมวกเหล็ก จังหวัดสระบุรี และ อำเภอปากช่อง จังหวัดนครราชสีมา ก่อนจะไปบรรจบกันที่ สถานีรถไฟชุมทางบัวใหญ่ จังหวัดนครราชสีมา อยู่ห่างจากสถานีรถไฟกรุงเทพเป็นระยะทาง 125 และอีกเส้นแยกไปชุมทางคลองสิบเก้า

**กำหนดเวลาเดินรถ**

**เที่ยวขึ้น**

**เที่ยวล่อง**

**อ้างอิง**

**แหล่งข้อมูลอื่น**
หมวดหมู่:สิ่งก่อสร้างในอำเภอแก่งคอย
หมวดหมู่:สถานีรถไฟในจังหวัดสระบุรี
หมวดหมู่:สถานีรถไฟในสยามที่เปิดทำการในปี พ.ศ. 2440
สถานีนครราชสีมา

สถานีรถไฟนครราชสีมา (ชื่อสามัญ หัวรถไฟ หรือ หัวรถฯ) สร้างขึ้นในรัชสมัยของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) เดิมชื่อสถานีโคราช เป็นสถานีรถไฟที่ใหญ่ที่สุดในจังหวัดนครราชสีมาและในภาคตะวันออกเฉียงเหนือ เป็นสถานีรถไฟชั้น 1 ตั้งอยู่บนถนนมุขมนตรี ตำบลในเมือง อำเภอเมืองนครราชสีมา จังหวัดนครราชสีมา อยู่ห่างจากสถานีรถไฟกรุงเทพเป็นระยะทางประมาณ 264 กิโลเมตร 
สถานีนครราชสีมาเปิดให้บริการในฐานะสถานีโคราชโดยใช้สต๊อกกลิ้งมาตรฐานเมื่อวันที่ 11 พฤศจิกายน พ.ศ. 2443 พิธีเปิดดำเนินการโดยพระบาทสมเด็จพระจุลจอมเกล้าเจ้าอยู่หัวเมื่อวันที่ 21 ธันวาคม พ.ศ. 2443 เป็นสถานีปลายทางของสายนครราชสีมาจากกรุงเทพมหานคร
สถานีนี้เป็นสถานีปลายทางสำหรับภาคตะวันออกเฉียงเหนือประมาณ 20 ปีจนกระทั่งมีการเปิดส่วนท่าช้างของสายอุบลราชธานีเมื่อวันที่ 1 พฤศจิกายน พ.ศ. 2465 ก่อนหน้านี้เคยเปลี่ยนจากมาตรวัดมาตรฐาน (4 ฟุต 8 1⁄2 นิ้ว) ประมาณหนึ่งเมตร (1 ม.) และงานนี้แล้วเสร็จในเดือนกรกฎาคม พ.ศ. 2465
เปลี่ยนชื่อสถานีจากสถานีโคราชเป็นสถานีนครราชสีมาในปี พ.ศ. 2477
ด่วนตะวันออกเฉียงเหนือรายสัปดาห์ไปยังอุบลราชธานี (เรียกว่าปลายทางวารินทร์) ได้รับการแนะนำให้รู้จักกับอุบลราชธานีในวันที่ 19 มีนาคม พ.ศ. 2481 พลังงานดีเซลหัวรถจักรไฟฟ้าจาก Frich และ SLM วิ่งจากกรุงเทพไปนครราชสีมาและส่วนที่เหลือของเส้นทาง (สถานีนครราชสีมา - วารินทร์ ) ถูกปกคลุมด้วยรถจักรไอน้ำ Hanomag Pacific มีการเปิดตัวบริการด่วนรายสัปดาห์ไปยังขอนแก่นเมื่อวันที่ 3 พฤศจิกายน พ.ศ. 2482 และได้ขยายไปยังอุดรธานีในวันที่ 24 มิถุนายน พ.ศ. 2484 ซึ่งเป็นวันเปิดทำการของสถานีอุดรธานี
สถานีถูกทิ้งระเบิดในช่วงสงครามโลกครั้งที่สองและปัจจุบันอาคารสถานีแทนที่อาคารไม้ที่ 24 มิถุนายน พ.ศ. 2498 พร้อมกับการก่อสร้างสถานีใหม่และศูนย์ซ่อมบำรุง

**ตารางเวลาเดินรถ**

**เที่ยวขึ้น**

**เที่ยวล่อง**

**แหล่งข้อมูลอื่น**
 การรถไฟแห่งประเทศไทย (รฟท.) http://www.railway.co.th/ date=2006-10-10 

**อ้างอิง**
นครราชสีมา
หมวดหมู่:แขวงบำรุงทางนครราชสีมา
หมวดหมู่:โครงสร้างพื้นฐานด้านการขนส่งในอำเภอเมืองนครราชสีมา
หมวดหมู่:สถานีรถไฟในสยามที่เปิดทำการในปี พ.ศ. 2443
หมวดหมู่:สถานีรถไฟ สายตะวันออกเฉียงเหนือ

แยกจากเส้นทางสายเหนือที่สถานีชุมทางบ้านภาชี แล้วมุ่งหน้าไปทางทิศตะวันออกเฉียงเหนือ ผ่านสถานีสระบุรี, ชุมทางแก่งคอย, มวกเหล็ก, ปากช่อง, นครราชสีมา, ชุมทางถนนจิระ, บุรีรัมย์, ลำชี, สุรินทร์, อุทมพรพิสัย, ศรีสะเกษ, กันทรารมย์ แล้วไปสิ้นสุดที่สถานีอุบลราชธานี (ระยะทางประมาณ 575 กิโลเมตร)
ที่สถานีชุมทางแก่งคอย จะมีทางแยก ผ่านสถานีแก่งเสือเต้น, เขื่อนป่าสักชลสิทธิ์, ลำนารายณ์, จัตุรัส (จ.ชัยภูมิ) แล้วไปบรรจบกับเส้นทางจากนครราชสีมา ที่สถานีชุมทางบัวใหญ่
ที่สถานีชุมทางถนนจิระ มีทางแยกจากเส้นทางสายอุบลราชธานี ขึ้นไปทางทิศเหนือ ผ่านสถานีโนนสูง, บัวใหญ่, เมืองพล, บ้านไผ่, ขอนแก่น, น้ำพอง, กุมภวาปี, อุดรธานี แล้วไปสุดสายที่สถานีหนองคาย นอกจากนั้นยังมีการขยายทางรถไฟ ไปบริเวณสะพานมิตรภาพไทย-ลาว เพื่อรอเชื่อมต่อกับทางรถไฟจากประเทศลาวไปยังนครเวียงจันทน์อีกด้วย (ระยะทางถึงสถานีหนองคาย ประมาณ 624  กิโลเมตร)
ตะวันออกเฉียงเหนือ
IC

IC อาจหมายถึง- วงจรรวม (Integrated circuit) - ส่วนประกอบที่ใช้ในอุปกรณ์อิเล็กทรอนิกส์
** ไอซีการ์ด (Integrated circuit card) - ชื่อเรียกอีกอย่างของสมาร์ตการ์ด- ทางแยกต่างระดับ (Interchange) - โครงสร้างจุดบรรจบเพื่อเชื่อมต่อถนน- ไอออนโครมาโทกราฟี (Ion chromatography)- สารบัญแฟ้มดัชนี (Index Catalogue) - สารบัญแฟ้มทางดาราศาสตร์ของ กระจุกดาว เนบิวลา และดาราจักร- กระแสคอลเลกเตอร์ (IC) ในทรานซิสเตอร์ชนิดสองรอยต่อ
สงครามแหวน

สงครามแหวน (The War of the Ring) เป็นชื่อเรียกโดยรวมของสงครามทั้งหมดที่ปรากฏในเรื่อง เดอะลอร์ดออฟเดอะริงส์  งานประพันธ์ของ เจ. อาร์. อาร์. โทลคีน ในชุด มิดเดิลเอิร์ธ ซึ่งเป็นสงครามระหว่าง เซารอน กับเหล่าอิสระชนแห่งมิดเดิลเอิร์ธ ในการชิงเป็นผู้ครอบครอง แหวนเอกธำมรงค์ ซึ่งเป็นแก่นของงานประพันธ์เรื่องนี้ 
นับแต่เซารอนสูญเสียพลังอำนาจไป เนื่องจากการสูญเสียแหวนเอกในสงครามแห่งพันธมิตรครั้งสุดท้าย ในคราวสิ้นสุดยุคที่สองของโลกอาร์ดา เขาได้ฟื้นฟูพละกำลังขึ้นใหม่ และซุ่มซ่อนอยู่ในโดลกุลดัวร์ หอไสยเวททางตอนใต้ของป่าเมิร์ควู้ด การสู้รบเริ่มมีขึ้นประปรายระหว่างบริวารของเซารอนกับพวกเอลฟ์ เมื่อเซารอนหวนกลับมาบารัด-ดูร์ และฟื้นฟูอำนาจของตนขึ้นใหม่ที่มอร์ดอร์ รวมทั้งเริ่มต้นการค้นหาแหวนเอก สงครามแหวนก็เริ่มขึ้นนับแต่นั้น ไปจนกระทั่งสิ้นสุดสงครามเมื่อโฟรโด แบ๊กกิ้นส์ สามารถทำลายแหวนเอกได้โดยโยนทิ้งไปในโอโรดรูอิน

**สรุปสงครามทั้งหมด**
สงครามแหวนเกิดขึ้นในยุคที่สามของอาร์ดา สรุปสงครามทั้งหมดแยกตามอาณาจักรต่างๆ ประกอบด้วย

**โรฮัน**
 การรบที่ฟอร์ดไอเซน เป็นการรบระหว่างพวกออร์คภายใต้การบัญชาของซารูมาน โจมตีชายแดนโรฮันที่ฟอร์ดไอเซน เธโอเดร็ด โอรสของกษัตริย์เธโอเดนแห่งโรฮัน นายพลที่สองของริดเดอร์มาร์ค เป็นผู้นำทัพไปต้านทาน เขาเสียชีวิตในการรบครั้งนี้- สมรภูมิป้อมฮอร์นเบิร์ก ซารูมานส่งทัพออร์คและอูรุกไฮจำนวนมากมาโจมตีเอโดรัส เธโอเดนจึงอพยพพลเมืองหนีไปยังป้อมฮอร์นเบิร์ก ภายในเฮล์มสดีพ โดยมีแกนดัล์ฟ อารากอร์น เลโกลัส และกิมลี ร่วมทัพไปด้วย   แกนดัล์ฟไปติดตามเอโอแมร์ที่ถูกขับไล่ออกจากเมือง ให้นำกองกำลังกลับมาช่วย แต่ก็ไม่สามารถต้านทานกองทัพมหาศาลของซารูมานได้ จนในที่สุด กองทัพเอนท์จากป่าฟังกอร์นยกมาช่วย ชาวโรฮันจึงรอดพ้นจากหายนะ (ในเดอะลอร์ดออฟเดอะริงส์ฉบับภาพยนตร์ ตัดบทของเอนท์จากป่าฟังกอร์นออกไป แต่ในภาพยนตร์ฉบับ Extended Edition ได้เพิ่มฉากของเหล่าเอนท์ที่เข้ามาปิดฉากสมรภูมิครั้งนี้ไว้ด้วย)- การเข้ายึดครองไอเซนการ์ด เป็นการโจมตีของพวกเอนท์จากป่าฟังกอร์น พังเขื่อนและปล่อยน้ำให้ท่วมไอเซนการ์ด ขังซารูมานกับเวิร์มทังไว้บนหอคอย

**กอนดอร์**
 การรบที่ออสกิเลียธ- สมรภูมิทุ่งเพเลนนอร์

**มอร์ดอร์**
 การสัประยุทธ์ที่โมรันนอน

**เอเรบอร์และเดล**
 การรบที่เมืองเดล

**ลอธลอริเอนและเมิร์ควู้ด**
 การรบที่ลอธลอริเอนและเมิร์ควู้ด

**ไชร์**
 การรบที่บายวอเตอร์

**อ้างอิง**
 เจ. อาร์. อาร์. โทลคีน, ลอร์ดออฟเดอะริงส์, ลอนดอน: ฮาร์เปอร์คอลลินส์.
หมวดหมู่:เหตุการณ์สำคัญในมิดเดิลเอิร์ธ
เมทริกซ์โฟรเบนีอุส

เมทริกซ์โฟรเบนีอุส (Frobenius matrix) คือเมทริกซ์จัตุรัสที่มีคุณสมบัติสามอย่างดังนี้- สมาชิกบนเส้นทแยงมุมหลักทุกตัวเท่ากับ 1- สมาชิกของหนึ่งหลักใดๆ ที่อยู่ใต้เส้นทแยงมุมเป็นค่าอะไรก็ได้- สมาชิกอื่นเท่ากับ 0
ตัวอย่างเช่น เมทริกซ์ต่อไปนี้เป็นเมทริกซ์โฟรเบนีอุส
:
เมทริกซ์โฟรเบนีอุสเป็นเมทริกซ์ที่สามารถมีตัวผกผัน ซึ่งเมทริกซ์ผกผันก็ยังคงเป็นเมทริกซ์โฟรเบนีอุส ตัวผกผันนี้หาได้จากการเปลี่ยนเครื่องหมายของสมาชิกอื่นที่อยู่นอกเส้นทแยงมุมหลัก ดังนั้นตัวผกผันของเมทริกซ์ข้างต้นคือ
:
เมทริกซ์โฟรเบนีอุส เป็นชื่อที่ตั้งไว้เพื่อเป็นเกียรติให้กับ แฟร์ดีนันด์ เกออร์ก โฟรเบนีอุส (Ferdinand Georg Frobenius) นักคณิตศาสตร์ชาวเยอรมัน บางครั้งเมทริกซ์ชนิดนี้ถูกเรียกว่า การแปลงเกาส์ (Guass transformation) ซึ่งตั้งชื่อตาม คาร์ล ฟรีดริช เกาส์ (Carl Friedrich Gauß) 

**อ้างอิง**
ฟโฟรเบนีอุส
หมวดหมู่:พีชคณิตเชิงเส้น
นวนิยายภาพ

นวนิยายภาพ (graphic novel) คือนวนิยายประเภทหนึ่งที่มีภาพประกอบเรื่องราวควบคู่กับการบรรยายเรื่องราวด้วยตัวอักษร อาจเป็นหนังสือบันเทิงคดีหรือหนังสือสารคดีก็ได้ นวนิยายภาพมีเนื้อหาคล้ายกับหนังสือการ์ตูน แต่จะไม่เน้นการใช้ภาพในการดำเนินเรื่องเป็นหลักเหมือนในหนังสือการ์ตูน นวนิยายภาพมักนำเสนอในรูปแบบหนังสือมากกว่าวารสาร หรืออื่นๆ
หมวดหมู่:วรรณกรรม
รวมฮิตปีทอง

รวมฮิตปีทอง อัลบั้มชุดแรกของวง สี่เต่าเธอ ออกมาในช่วง อัลเทอร์เนทีฟ รุ่งเรือง และได้รับความนิยมเป็นอย่างมาก มีการกล่าวขานถึงอัลบั้มชุดนี้เป็นประจำ แฟตเฟสติวัล ครั้งที่ 6 ทางวงได้นำอัลบั้มมาผลิตและวางจำหน่ายใหม่พร้อมกับชุด โชค 2 ชั้น และ The Love Boat จำนวนอัลบั้มละ 999 ชุด ชื่ออัลบั้มมาจากเพลง ปีทอง ซึ่งเป็นเพลงที่แต่งเก็บเอาไว้

**รายชื่อเพลง**
# เธ๊อ เธอ เธอ เธอ
# อวกาศ
# ยังจำ
# จือ ดึด จื๊อ
# โหดร้าย
# พัฒน์พงศ์
# หอมกลิ่น
# ตา
# เธอน่ารัก
# คาวบอย
# อวกาศ (Mercury-Mixed)
# ยังจำ (Acoustic)

**รายละเอียดเพลง**

**"เธ๊อ เธอ เธอ เธอ"**
"เธ๊อ เธอ เธอ เธอ" ได้แรงบันดาลใจจากเพลง This Charming Man ของวง The Smiths เริ่มแต่งโดย รุ่งโรจน์ อุปถัมถ์โพธิวัฒน์ และเป็นเพลงที่ทางวงกล่าวว่าเล่นยากที่สุด

**"อวกาศ"**
"อวกาศ" เป็นเพลงแรกที่เริ่มทำในชื่อของ สี่เต่าเธอ และเป็นการเล่าภาพด้วยเพลง

**"จือ ดึด จื๊อ"**
"จือ ดึด จื๊อ" เป็นเพลงที่กิตติกร ซุงแต่ง ซึ่งในขณะนั้นอยู่ต่างประเทศ

**"พัฒน์พงศ์"**
"พัฒน์พงศ์" เป็นเพลงที่กิตติกร ซุงแต่งขณะอยู่เมืองนอกอีกเพลง เพื่อระลึกถึงเพื่อนๆในเมืองไทย บรรยายความรู้สึกตอนไปเที่ยวสีลมซอย สอง

**"หอมกลิ่น"**
"หอมกลิ่น" เป็นเพลงที่สฤษฎ์พร เมตตาจิตแต่งขึ้นสมัยวง สามเกลอ แต่เดิมเป็นเสียงร้องของ กิรเดช เกตกินทะ และมีเนื้อร้องเดิมว่า "หอมกลิ่นที่ลอยมาจากปล่องเมรุที่เผาร่างเธอ"
นิตยสาร DDT จัดว่าเพลง หอมกลิ่น เป็นหนึ่งเพลงล่อแหลม

**"เธอน่ารัก"**
"เธอน่ารัก" เป็นเพลงทีรุ่งโรจน์ อุปถัมถ์โพธิวัฒน์เริ่มแต่งขึ้นมาก่อน แล้ว คงเดช จาตุรันต์รัศมี ได้นำมาแต่งต่อ โดยคิดถึงแฟนตัวเอง และดนตรีได้แรงบันดาลใจจากเพลง There She Go ของวง The La's

**แหล่งที่มา**
หมวดหมู่:อัลบั้มเพลงไทยสากล
เดอะเดย์ทริปเปอร์

เดอะเดย์ทริปเปอร์ (The Day Tripper) เป็นอัลบั้มเต็มชุดที่สามของวงเดย์ ทริปเปอร์ (Day Tripper) หลังจากห่างหายไป 3 ปี โดยในชุดนี้ ทวนทอง นิยมชาติ มีบทบาทร้องนำเป็นครั้งแรก

**รายชื่อเพลง**
# เปลี่ยน
# ความสุขบางเวลา
# ทำไมต้องเป็นฉัน
# จะเอาอะไรไปรักกับเธอ
# ชั่วนิรันดร์
# ฝันกลางวัน
# วุ่นวาย
# หลงทาง
# แน่นอน
# เมื่อมีน้ำตา
# พี่ชาย
# เงา
# อยากอยู่ตรงนี้ตลอดไป (เพลงพิเศษ)
หมวดหมู่:อัลบั้มเพลงไทยสากล
ยอดนักสืบจิ๋วโคนัน: จดหมายท้าทายถึงคุโด้ ชินอิจิ บทนำก่อนอำลา

จดหมายท้าทายถึงคุโด้ ชินอิจิ บทนำก่อนอำลา (Meitantei Conan: Kudo Shinichi he no Chosenjo ~Sayonara Made no Prologue~) ; (The Letter of Challenge) เป็นภาพยนตร์ตอนพิเศษของยอดนักสืบจิ๋ว โคนัน ซึ่งเป็นแบบคนแสดงจริง ที่ทำขึ้นในวาระฉลองครบ 10 ปีของยอดนักสืบจิ๋วโคนัน โดยตอนดังกล่าวออกอากาศเมื่อวันที่ 2 ตุลาคม พ.ศ. 2549 เวลา 21.00-22.48 น. ทางโยมิอุริทีวีของญี่ปุ่น ส่วนในประเทศไทย ฉายที่โรงภาพยนตร์เซ็นจูรี่ มูฟวี่ พลาซ่า เมื่อวันที่ 13 ตุลาคม พ.ศ. 2550 และออกอากาศทางฟรีทีวีทางสถานีโทรทัศน์สีกองทัพบกช่อง 7 ในช่วงหนังรอบเช้า วันที่ 18 ตุลาคม พ.ศ. 2553

**ตัวละคร**

**ตัวละครหลัก**
 คุโด้ ชินอิจิ แสดงโดย โอกุริ ชุน- โมริ รัน แสดงโดย คุโรคาว่า โทโมกะ- โมริ โคโกโร่ แสดงโดย จินไน ทาคาโนริ- สึสึกิ โซโนโกะ แสดงโดย อิวาสะ มายูโกะ- สารวัตรเมงูเระ จูโซ แสดงโดย นิชิมูระ มาซาฮิโกะ- โคจิมะ เก็นตะ สึบุรายะ มิตสึฮิโกะ และ โยชิดะ อายูมิ
** เด็กทั้ง 3 คนนี้ ปรากฏตัวตอนท้ายเรื่อง ในฉาก Tropical land ซึ่งเป็นตอนๆเดียวกับ "คดีฆาตกรรมบนรถไฟเหาะ" ในเวอร์ชันการ์ตูน

**ตัวละครในตอนนี้**
 คิตาจิม่า ชินโง อาจารย์ชั่วคราวที่พาพวกชินอิจิไปทัศนศึกษาที่ท่าเรือ
** แสดงโดย ฟุคาวะ เรียว- อาสึมะ คุนิโอะ กัปตันเรือ
** แสดงโดย มัสสึชิเกะ ยูทากะ- มินามิดะ เคียวสุเกะ ลูกเรือ 
** แสดงโดย นิชิมูระ คาซูฮิโกะ- นิชิดะ มาอิ มัคคุเทศก์
** แสดงโดย มิสึคาว่า อาซามิ- ผู้กองทามากาว่า ตำรวจประจำเมืองคานางาว่า เป็นผู้ที่หัวดื้อ ไม่ยอมฟังคำสั่งใครทั้งสิ้น ฉายา"เอเวอร์เรสต์แห่งภูธร"
** แสดงโดย อิบุ มาซาโตะ (ซึ่งในโคนัน ภาคคนแสดงตอนที่ 2 นั้น เขาแสดงเป็นสารวัตรเมงูเระ แทน นิชิมูระ มาซาฮิโกะ)

**คนร้ายและเหตุจูงใจในการก่อคดี**
 คนร้าย นิชิดะ มาอิ - เหตุจูงใจ เธอเป็นคนรักของชายที่ทำบริษัทให้เช่าโกดังสินค้า ซึ่งถูกจับกุมด้วยการสืบสวนของคุโด้ ชินอิจิ เพราะเลือกใช้วิธีผิดๆเพื่อหาเงินมาใช้หนี้ และต่อมาเขาก็ตายในคุก

**อ้างอิง**
 http://www.tigatime.com/system/preview_product.php?id_product=112- http://www.tigatime.com/system/preview_screenshot.php?id_product=112
หมวดหมู่:โคนัน ภาคคนแสดง
หมวดหมู่:บุคคลจากมหาวิทยาลัยเทคโนโลยีพระจอมเกล้าธนบุรี

บุคคลที่จบการศึกษาจากมหาวิทยาลัยเทคโนโลยีพระจอมเกล้าธนบุรี
หมวดหมู่:มหาวิทยาลัยเทคโนโลยีพระจอมเกล้าธนบุรี
พระจอมเกล้าธนบุรี
หมวดหมู่:บุคคลจากมหาวิทยาลัยสวนดุสิต

บุคคลที่จบการศึกษาจากมหาวิทยาลัยสวนดุสิต
หมวดหมู่:มหาวิทยาลัยสวนดุสิต
สวนดุสิต
หมวดหมู่:บุคคลจากสถาบันเทคโนโลยีพระจอมเกล้าเจ้าคุณทหารลาดกระบัง

บุคคลที่จบการศึกษาจากสถาบันเทคโนโลยีพระจอมเกล้าเจ้าคุณทหารลาดกระบัง
หมวดหมู่:สถาบันเทคโนโลยีพระจอมเกล้าเจ้าคุณทหารลาดกระบัง
พระจอมเกล้าเจ้าคุณทหารลาดกระบัง
หมวดหมู่:บุคคลจากวิทยาลัยป้องกันราชอาณาจักร

บุคคลที่จบการศึกษาจากวิทยาลัยป้องกันราชอาณาจักร
หมวดหมู่:วิทยาลัยป้องกันราชอาณาจักร
ป้องกันราชอาณาจักร
หมวดหมู่:บุคคลจากมหาวิทยาลัยเทคโนโลยีมหานคร

บุคคลที่จบการศึกษาจากมหาวิทยาลัยเทคโนโลยีมหานคร
หมวดหมู่:มหาวิทยาลัยเทคโนโลยีมหานคร
มหานคร
แตง (ภาพยนตร์)

แตง เป็นภาพยนตร์สั้น ที่กำกับโดยรัตน์ เปสตันยี เมื่อ พ.ศ. 2480 เป็นภาพยนตร์สมัครเล่น ถ่ายด้วยฟิล์มขาวดำขนาด 16 ม.ม. มีความยาว 400 ฟุต เป็นเรื่องเกี่ยวกับหญิงหม้ายคนหนึ่งกับลูกชาย
ภาพยนตร์เรื่องแตง ถูกส่งเข้าประกวดในเทศกาลภาพยนตร์สมัครเล่นสก็อตแลนด์ (Scottish Amateur Film Festival - SAFF) ประจำปี พ.ศ. 2481 (ค.ศ. 1938) ซึ่งจัดโดย The Mateor Film Producing Society ที่เมืองกลาสโกว์ ประเทศสก็อตแลนด์ เป็นประจำทุกปีตั้งแต่ ค.ศ. 1933 โดยในปีนั้นเมืองกลาสโกวมีการจัดงานแสดงสินค้านานาชาติ Empire Exhibition Glasgow งานเทศกาลภาพยนตร์ SAFF จึงเปิดรับภาพยนตร์ต่างประเทศเข้าประกวดเป็นปีแรก
เทศกาลภาพยนตร์สมัครเล่นสก็อตแลนด์ ประจำปี 1938 ใช้ชื่อการประกวดว่า Empire Amateur Film Festival จัดขึ้นระหว่างวันที่ 26-28 พฤษภาคม พ.ศ. 2481 ภาพยนตร์สั้น แตง เข้าประกวดในสาย British Subjects Abroad (หนังจากพลเมืองอังกฤษจากนอกประเทศ) มีภาพยนตร์เข้าประกวด 13 เรื่องจาก 5 ประเทศ คือ ออสเตรเลีย อินเดีย โปรตุเกส สิงคโปร์ และสยาม กรรมการผู้ตัดสินคือ อัลเฟร็ด ฮิตช์ค็อก ภาพยนตร์สั้นแตงได้รับรางวัลชนะเลิศ
เมื่อครั้งที่อัลเฟร็ด ฮิตช์ค็อก พร้อมด้วยอัลมา เรวิล ภรรยา เดินทางมากรุงเทพ เพื่อประชาสัมพันธ์ภาพยนตร์เรื่อง To Catch A Thief ในปี พ.ศ. 2498 รัตน์ เปสตันยี ได้มาต้อนรับพร้อมกับนำถ้วยรางวัลที่ได้มาเมื่อปี พ.ศ. 2481 มาอวดด้วย
การที่รัตน์ เปสตันยี เคยกำกับภาพยนตร์สั้นได้รับรางวัลนี้ เป็นเหตุให้มูลนิธิหนังไทยจัดการประกวดประกวดภาพยนตร์สั้นเป็นประจำทุกปี ตั้งแต่ พ.ศ. 2540 ใช้ชื่อว่า "รางวัลรัตน์ เปสตันยี"

**อ้างอิง**
 ชลิดา เอื้อบำรุงจิต, "แตง" กับเกียรติภูมิครั้งแรกของภาพยนตร์สั้นไทย, วารสาร หนัง:ไทย ปีที่ 2 ฉบับที่ 5 เมษายน 2542
หมวดหมู่:ภาพยนตร์ไทย
หมวดหมู่:ภาพยนตร์ขาวดำไทย
หมวดหมู่:ภาพยนตร์ไทยที่ออกฉายในปี พ.ศ. 2481
หมวดหมู่:ภาพยนตร์ที่กำกับโดย รัตน์ เปสตันยี
หมวดหมู่:ภาพยนตร์สั้นไทย
หมวดหมู่:ภาพยนตร์ไทยในคริสต์ทศวรรษ 1930
คริสท็อฟ ดีนท์เซินโฮเฟอร์

วัดเซนต์นิโคลัส กรุงปราก
คริสท็อฟ ดีนท์เซินโฮเฟอร์ (Christoph Dientzenhofer; Kryštof Dientzenhofer) เกิดเมื่อวันที่ 7 กรกฎาคม ค.ศ. 1665 ที่เมืองซังคท์มาร์กาเรเทิน (St. Margarethen) ในบาวาเรีย ตายเมื่อวันที่ 20 มิถุนายน ค.ศ. 1722 ที่เมืองปรากในโบฮีเมีย คริสท็อฟเป็นสถาปนิกบาโรกแบบโบฮีเมีย เป็นสมาชิกคนหนึ่งของตระกูลดีนท์เซินโฮเฟอร์ซึ่งเป็นตระกูลที่มีชื่อเสียงทางสถาปัตยกรรม และเป็นพ่อของคีลีอาน อิกนาทซ์
คริสท็อฟเป็นลูกชายคนหนึ่งในเจ็ดคนของเกออร์ค ดีนท์เซินโฮเฟอร์ (Georg Dientzenhofer) และอันนา ทันเนอร์ (Anna Thanner)

**ตระกูลดีนท์เซินโฮเฟอร์**
พี่น้องที่เป็นสถาปนิกที่มีชื่อเสียงด้วยกันก็มี:- เกออร์ค ดีนท์เซินโฮเฟอร์ (ค.ศ. 1643 – 11 สิงหาคม ค.ศ. 1689)- ว็อล์ฟกัง ดีนท์เซินโฮเฟอร์ (Wolfgang Dientzenhofer; 16 มีนาคม ค.ศ. 1648 – 18 พฤษภาคม ค.ศ. 1706)- เลอ็อนฮาร์ท ดีนท์เซินโฮเฟอร์ (Leonhard Dientzenhofer; 20 กุมภาพันธ์ ค.ศ. 1660 – 26 พฤศจิกายน ค.ศ. 1707)- โยฮัน ดีนท์เซินโฮเฟอร์ (Johann Dientzenhofer; 25 พฤษภาคม ค.ศ. 1663 – 20 กรกฎาคม ค.ศ. 1726)
นอกจากนั้นก็ยังมี:- ยุสทุส ไฮน์ริช ดีนท์เซินโฮเฟอร์ (Justus Heinrich Dientzenhofer; 5 พฤศจิกายน ค.ศ. 1702 – 4 ธันวาคม 1744) – ลูกของโยฮัน- คีลีอาน อิกนาทซ์ ดีนท์เซินโฮเฟอร์ (Kilian Ignaz Dientzenhofer; 1 กันยายน ค.ศ. 1689 – 18 ธันวาคม ค.ศ. 1751) – ลูกของคริสท็อฟ
คริสท็อฟและคีลีอานเป็นสถาปนิกที่มีบทบาทสำคัญต่อสถาปัตยกรรมแบบบาโรกในเช็กเกีย พวกเขามิได้สร้างแต่สิ่งก่อสร้างใหญ่ ๆ อย่างมหาวิหารหรือวัด แต่ยังสร้างบ้านเรือนหรือสิ่งก่อสร้างขนาดย่อมทั่วไปในเช็กเกีย

**งานสถาปัตยกรรมในเช็กเกีย**
 วัดเซนต์นิโคลัส (เมืองปราก, ค.ศ. 1703–1711) เสร็จโดยคีลีอาน- อารามบแช็ฟโนฟ (Břevnov Monastery, เมืองปราก, ค.ศ. 1708–1721)- หอนาฬิกา ที่วัดลอเร็ตตา (St. Loreta) ที่ปราสาทปราก- Jesuit Gymnasium (เมืองปราก, ค.ศ. 1711)- อารามเบราเนา (Kloster Braunau, เมืองปราก, ค.ศ. 1709–1711)- ปราสาทในเมืองบุชแจฮรัต (Buštěhrad)- วัดเซนต์คลาราแห่งเอเกอร์ (เมืองแค็ป, ค.ศ. 1708–1711)- วัดเซนต์มารี (หมู่บ้าน Chlum Svaté Maří, ค.ศ. 1690–1697)- ชาเปลของปราสาทสมีร์ฌิตแซ (Smiřice, ค.ศ. 1699–1713)- วัดโฮลีทรินิตี (Dreifaltigkeitskirche, เมืองแตปลา)

**อ้างอิง**

**แหล่งข้อมูลอื่น**
  Pension Dientzenhofer บ้านของคริสท็อฟ ดีนท์เซินโฮเฟอร์ และบ้านเกิดของคีลีอาน date=2007-01-03  -  The art of persuasion - Baroque art in Central Europe
หมวดหมู่:บุคคลที่เกิดในปี พ.ศ. 2198
หมวดหมู่:สถาปนิกชาวเยอรมัน
หมวดหมู่:สถาปนิกชาวเช็ก
หมวดหมู่:สถาปนิกในคริสต์ศตวรรษที่ 17
หมวดหมู่:บุคคลจากรัฐไบเอิร์น
คีลีอาน อิกนาทซ์ ดีนท์เซินโฮเฟอร์

วัดเซนต์นิโคลัส (ปราก)
คีลีอาน อิกนาทซ์ ดีนท์เซินโฮเฟอร์ (Kilian Ignaz Dientzenhofer; Kilián Ignác Dientzenhofer) เกิดเมื่อวันที่ 1 กันยายน ค.ศ. 1689 ที่เมืองปราก ตายเมื่อวันที่ 18 ธันวาคม ค.ศ. 1751 คีลีอานเป็นสถาปนิกบาโรกแบบโบฮีเมีย เป็นสมาชิกคนหนึ่งของตระกูลดีนท์เซินโฮเฟอร์ซึ่งเป็นตระกูลที่มีชื่อเสียงทางสถาปัตยกรรม และเป็นลูกของคริสท็อฟ ดีนท์เซินโฮเฟอร์ แม่เป็นชาวโบฮีเมีย ระหว่างมีชีวิตอยู่ คีลีอานทำงานร่วมกับพ่อ และยัน บลาแฌย์ ซันตินี-ไอแค็ล (Jan Blažej Santini-Aichel) หรือที่รู้จักกันว่า โจวันนี ซันตีนี (Giovanni Santini)
คีลีอานและคริสท็อฟเป็นสถาปนิกที่มีบทบาทสำคัญต่อศิลปะบาโรกในเช็กเกีย ทั้งพ่อและลูกมิได้สร้างแต่สิ่งก่อสร้างใหญ่ ๆ อย่างมหาวิหารหรือวัด แต่ยังสร้างบ้านเรือนหรือสิ่งก่อสร้างเล็กๆทั่วไปในเช็กเกีย ผลงานระยะหลังของคีลีอานมาเสร็จโดยอันเซลโม มาร์ตินโน โลราโก (Anselmo Martino Lurago) ผู้เป็นลูกเขย

**งานสถาปัตยกรรมในปราก**
 วัดเซนต์นิโคลัส (ค.ศ. 1703–1711) เริ่มสร้างโดยคริสท็อฟ- วัง Goltz-Kinsky (ปราก)- วิลาอเมริคา (Villa Amerika, ค.ศ. 1717–1720) ปัจจุบันเป็นพิพิธภัณฑ์อันโตญีน ดโวฌาก- อารามบแช็ฟโนฟ (Brevnov Monastery, ประมาณ ค.ศ. 1717)- วัดเซนต์จอห์นแห่งแนโปมุก (St. John of Nepomuk, ค.ศ. 1720–1728)- วัดเซนต์ลอเร็ตตา (St. Loreta Chruch) ที่ปราสาทปราก  – ออกแบบใหม่ (ค.ศ. 1723)- วัดเซนต์ทอมัส St. Thomas Church (sv. Tomáše) – ออกแบบใหม่เป็นแบบบาโรก (ค.ศ. 1725–1731)- วิล่าพอเทียมคา (Villa Portheimka, ค.ศ. 1725)- ซุ้มบันได (Covered stairway, Dlouhá, ค.ศ. 1728)

**งานสถาปัตยกรรมนอกเมืองปราก**
 วัดออลเซนต์ (All Saints Church, Heřmánkovice, ค.ศ. 1722–1726)- วัดเซนต์แมกดาเลน (St. Magdalena Church, เมืองการ์โลวีวารี, ค.ศ. 1729–1730)- ปราสาท Ploskovice (ใกล้เมืองลิโตมแญฌิตแซ)- ปราสาท Meziměstí (ใกล้เมืองโบรว์โมฟ)- วัดเซนต์เคลเม็นต์ (St. Clement Church, เมืองโอโดแลนาโวดา, ค.ศ. 1733–1735)- อารามบแช็ฟโนฟ (Brevnov Monastery, ค.ศ. 1727–1735)- วัดอื่น ๆ บริเวณอารามบแช็ฟโนฟ- วัดซิสเตอร์เชียน (เมืองปลาซี, ค.ศ. 1739)

**อ้างอิง**

**แหล่งข้อมูลอื่น**
  Prague Information Service date=2007-12-23 
หมวดหมู่:บุคคลที่เกิดในปี พ.ศ. 2232
หมวดหมู่:บุคคลที่เสียชีวิตในปี พ.ศ. 2294
หมวดหมู่:สถาปนิกในคริสต์ศตวรรษที่ 18
หมวดหมู่:สถาปนิกชาวเช็ก
หมวดหมู่:บุคคลจากปราก
โยฮัน ดีนท์เซินโฮเฟอร์

ปราสาทไวเซินชไตน์
โยฮัน ดีนท์เซินโฮเฟอร์ (Johann Dientzenhofer) เกิดเมื่อวันที่ 25 พฤษภาคม ค.ศ. 1663 ที่เมืองซังคท์มาร์กาเรเทิน (St. Margarethen) ในบาวาเรีย ประเทศเยอรมนี ตายเมื่อวันที่ 20 กรกฎาคม ค.ศ. 1726 ที่เมืองบัมแบร์ค โยฮันเป็นลูกชายคนหนึ่งในเจ็ดคนของเกออร์ค ดีนท์เซินโฮเฟอร์ (Georg Dientzenhofer) และอันนา ทันเนอร์ (Anna Thanner)

**ตระกูลดีนท์เซินโฮเฟอร์**
อาสนวิหารฟุลดา
ตระกูลดีนท์เซินโฮเฟอร์มีความสำคัญในแขนงสถาปัตยกรรมแบบบาโรกทั้งในเยอรมนีและโบฮีเมีย (ปัจจุบันอยู่ในเช็กเกีย) พี่น้องที่เป็นสถาปนิกที่มีชื่อเสียงด้วยกันก็มี:- เกออร์ค ดีนท์เซินโฮเฟอร์ (ค.ศ. 1643 – 11 สิงหาคม ค.ศ. 1689)- ว็อล์ฟกัง ดีนท์เซินโฮเฟอร์ (Wolfgang Dientzenhofer; 16 มีนาคม ค.ศ. 1648 – 18 พฤษภาคม ค.ศ. 1706)- คริสท็อฟ ดีนท์เซินโฮเฟอร์ (Christoph Dientzenhofer; 7 กรกฎาคม ค.ศ. 1665 – 20 มิถุนายน ค.ศ. 1722)- เลอ็อนฮาร์ท ดีนท์เซินโฮเฟอร์ (Leonhard Dientzenhofer; 20 กุมภาพันธ์ ค.ศ. 1660 – 26 พฤศจิกายน ค.ศ. 1707)
นอกจากนั้นก็ยังมี:- ยุสทุส ไฮน์ริช ดีนท์เซินโฮเฟอร์ (Justus Heinrich Dientzenhofer; 5 พฤศจิกายน ค.ศ. 1702 – 4 ธันวาคม 1744) – ลูกของโยฮัน- คีลีอาน อิกนาทซ์ ดีนท์เซินโฮเฟอร์ (Kilian Ignaz Dientzenhofer; 1 กันยายน ค.ศ. 1689 – 18 ธันวาคม ค.ศ. 1751 ) – ลูกของคริสท็อฟ

**งานสถาปัตยกรรม**
อารามบันทซ์- อาสนวิหารฟุลดา (ค.ศ. 1704–1712)- ปราสาทเมืองฟุลดา (Fulda Stadtschloss, ค.ศ. 1707–1712)- ปราสาทบีเบอร์ชไตน์ (Schloss Bieberstein, รัฐเฮ็สเซิน, ค.ศ. 1709)- ปราสาทในเมืองไกซา (Schloss in Geisa)- ปราสาทไวเซินชไตน์ (Schloss Weissenstein, เมืองพ็อมเมิร์สเฟ็ลเดิน, ค.ศ. 1711–1718)- ปราสาทไรช์มันส์ดอร์ฟ (Schloss Reichmannsdorf, ค.ศ. 1714–1719)- ศาลาว่าการเมืองใหม่ (Neues Rathaus, เมืองบาทคิสซิงเงิน, ค.ศ. 1709)- เบิททิงเงอร์เฮาส์ (Böttingerhaus, เมืองบัมแบร์ค, ค.ศ. 1708–1713)- วังโรเทินฮาน (Palais Rotenhan, เมืองบัมแบร์ค, ค.ศ. 1711–1718)- วังบีบรา (Bibra Palais/Bibra Haus, เมืองบัมแบร์ค, ค.ศ. 1714–1716)- อารามฮ็อลทซ์ (Holzkirchen, เมืองอุนเทอร์ฟรังเคิน) – ตัวอารามและอาคารอื่น ๆ - อารามบันทซ์ (Kloster Banz) หลังจากเลอ็อนฮาร์ทเสียชีวิต (ค.ศ. 1695–1704) – ตัวอารามและอาคารอื่น ๆ - ปราสาทของเจ้าแห่งเลอเวินชไตน์-แวร์ทไฮม์ เมืองไคลน์ฮ็อยบัค ใช้ผังของหลุยส์ เรมี เดอ ลา ฟ็อส (Louis Remy de la Fosse)- วัดซังคท์เว็นท์เซิล (St. Wenzel, เมืองลิทเซินดอร์ฟ)- ปราสาทโอเบอร์ชวัพพัค (Schloss Oberschwappach, ใกล้เมืองคเน็ทซ์เกา)- บูรณะชาเปลที่ไวทซ์แบร์ค (เมืองชตัฟเฟิลชไตน์, ค.ศ. 1718–1719)- ปราสาทของบารอนแห่งฟรังเคินชไตน์ (เมืองอุลชตัท, ค.ศ. 1718–1725)- ด้านหน้าน็อยมึนส์เทอร์ (Neumünster, เมืองเวือทซ์บวร์ค, ค.ศ. 1711–1716)

**แหล่งข้อมูลอื่น**
  The art of persuasion - Baroque art in Central Europe-  โยฮัน ดีนท์เซินโฮเฟอร์ที่ arcINFORM -  อารามในบาวาเรีย -  วังบีบรา date=2009-05-26  
หมวดหมู่:บุคคลที่เกิดในปี พ.ศ. 2206
หมวดหมู่:สถาปนิกในคริสต์ศตวรรษที่ 17
หมวดหมู่:สถาปนิกชาวเยอรมัน
หมวดหมู่:บุคคลจากรัฐไบเอิร์น
สมองส่วนหน้า

ในกายวิภาคศาสตร์ของสมองของสัตว์มีกระดูกสันหลัง สมองส่วนหน้า หรือ โปรเซนเซฟาลอน (prosencephalon หรือ forebrain) เป็นส่วนของสมองที่อยู่ด้านบนที่สุด เป็นหนึ่งในส่วนหลักของสมองในขณะที่มีการเจริญของระบบประสาทกลาง อันได้แก่ สมองส่วนหน้า, สมองส่วนกลาง (midbrain หรือ mesencephalon) และสมองส่วนท้าย (hindbrain หรือ rhombencephalon)
ในระยะที่สมองเจริญออกเป็น 5 กระเปาะ สมองส่วนหน้าจะแบ่งออกเป็นสมองส่วนไดเอนเซฟาลอน (ได้แก่ พรีทาลามัส, ทาลามัส, ไฮโปทาลามัส, ซับทาลามัส, อิพิทาลามัส และพรีเทคทัม) และ เทเลนเซฟาลอน (ซีรีบรัม)

**ภาพอื่นๆ**

**ดูเพิ่ม**
 สมอง

**แหล่งข้อมูลอื่น**
หมวดหมู่:ชีววิทยาการเจริญ
หมวดหมู่:สมองใหญ่
หมวดหมู่:สมองใหญ่

200px
ในทางกายวิภาคศาสตร์ของสัตว์ สมอง หรือ เอนเซฟาลอน (encephalon) เป็นศูนย์กลางของระบบประสาท แม้คำว่า สมอง จะหมายถึงศูนย์กลางของระบบประสาทของสัตว์มีกระดูกสันหลัง แต่คำนี้ก็สามารถหมายถึงระบบประสาทกลางของสัตว์ไม่มีกระดูกสันหลังก็ได้ โดยทั่วไปสัตว์ส่วนใหญ่สมองจะอยู่ในศีรษะ
หมวดหมู่:สมอง
หมวดหมู่:ระบบประสาทกลาง
fr:Catégorie:Cerveau
oc:Categoria:Cervèl
pl:Kategoria:Mózgowie
tr:Kategori:Beyin
ur:زمرہ:دماغ
หมวดหมู่:สมอง

หมวดหมู่:กายวิภาคศาสตร์ของสัตว์
หมวดหมู่:ประสาทวิทยาศาสตร์
หมวดหมู่:อวัยวะ
หมวดหมู่:ระบบประสาท
หมวดหมู่:ระบบประสาทกลาง
หมวดหมู่:ประสาทกายวิภาคศาสตร์

หมวดหมู่:กายวิภาคศาสตร์ของสัตว์
หมวดหมู่:ประสาทวิทยาศาสตร์
หมวดหมู่:กายวิภาคศาสตร์
ประสาทกายวิภาคศาสตร์

ไฟล์:Gehirn, medial - beschriftet lat.svg|thumb|มหกายวิภาคของสมองมนุษย์
ประสาทกายวิภาคศาสตร์ (Neuroanatomy) เป็นสาขาหนึ่งของวิชากายวิภาคศาสตร์ซึ่งศึกษาเกี่ยวกับการจัดเรียงโครงสร้างทางกายวิภาคของระบบประสาท ซึ่งในสัตว์มีกระดูกสันหลังจะประกอบเส้นประสาทจำนวนมากที่กระจายตัวจากสมองไปยังส่วนต่างๆ ของร่างกาย รวมทั้งโครงสร้างภายในของสมองซึ่งมีความซับซ้อนมาก การศึกษาประสาทกายวิภาคศาสตร์จึงมีการพัฒนาอย่างเป็นระเบียบในตัวมันเอง และยังเป็นสาขาวิชาที่มีการศึกษาเป็นพิเศษในวิชาประสาทวิทยาศาสตร์ การอธิบายความแตกต่างของโครงสร้างและส่วนของสมองจะเน้นไปถึงการศึกษาการทำงานของมัน ดังเช่นการศึกษาของนักประสาทวิทยาศาสตร์จะมาจากการศึกษาความผิดปกติ (damage หรือ lesion) ของสมองในแต่ละส่วนว่ามีผลอย่างไรต่อพฤติกรรมหรือการทำงานของประสาท

**ตัวอย่าง**
ระบบประสาทของมนุษย์แบ่งออกได้เป็นระบบประสาทกลาง หรือ ซีเอ็นเอส (central nervous system) และระบบประสาทนอกส่วนกลาง หรือ พีเอ็นเอส (peripheral nervous system) ระบบประสาทกลางประกอบด้วยสมอง (brain) และไขสันหลัง (spinal cord) ซึ่งมีหน้าที่หลักในการควบคุมพฤติกรรม ส่วนระบบประสาทนอกส่วนกลางประกอบด้วยเซลล์ประสาททั้งหมดที่อยู่นอกระบบประสาทกลาง ซึ่งสามารถแบ่งออกได้เป็นระบบประสาทกาย (somatic nervous system) และระบบประสาทอิสระ หรือ เอเอ็นเอส (autonomic nervous system) 
ระบบประสาทกายประกอบด้วยเซลล์ประสาทนำเข้า (afferent neuron) ที่ส่งข้อมูลการรับความรู้สึกจากอวัยวะรับความรู้สึกมายังสมองและไขสันหลัง และเซลล์ประสาทนำออกที่ขนส่งข้อมูลสั่งการออกไปยังกล้ามเนื้อหรืออวัยวะที่ตอบสนองอื่นๆ ระบบประสาทอิสระแบ่งออกได้เป็น 2 ส่วน คือ ระบบประสาทซิมพาเทติก (sympathetic nervous system) ซึ่งเป็นชุดของเส้นประสาทที่กระตุ้นการตอบสนองแบบ สู้หรือหนี ("fight-or-flight" response) ส่วนระบบประสาทพาราซิมพาเทติก (parasympathetic nervous system) ตรงกันข้ามกันคือเตรียมความพร้อมร่างกายให้พักผ่อนและเก็บพลังงานเอาไว้

**แหล่งข้อมูลอื่น**
  Neuroanatomy, an annual journal of clinical neuroanatomy-  Neuroanatomy Bookshelf Essentials date=2007-11-30 -  Mouse, Rat, Primate and Human Brain Atlases (UCLA Center for Computational Biology) date=2005-09-08 -  brainmaps.org: High-Resolution Neuroanatomically-Annotated Brain Atlases-  BrainInfo for Neuroanatomy date=2006-04-24 -  High quality neuroanatomical visual glossary with several hundred entries-  Brain Gene Expression Map date=2007-12-10 , mouse gene expression neuroanatomical resource from St. Jude Children's Research Hospital-  Brain Architecture Management System date=2002-10-15 , several atlases of brain anatomy-  White Matter Atlas, Diffusion Tensor Imaging Atlas of the Brain's White Matter Tracts
หมวดหมู่:ประสาทวิทยาศาสตร์
หมวดหมู่:ระบบประสาท
คู่แรด

คู่แรด (The Odd Couple) เป็นภาพยนตร์ไทยที่ออกฉายเมื่อวันที่ 9 สิงหาคม พ.ศ. 2550 กำกับโดย นพรัตน์ พุทธรัตนมณี นำแสดงโดย หม่ำ จ๊กมก, เซกิ โอเซกิ, บุศริน หยกพรายพันธ์, ปราปต์ปฎล สุวรรณบาง, ทองขาว ภัทรโชคชัย, เกริก ชิลเลอร์, มอริส เค, อรนภา กฤษฎี, ยุทธนา ลอพันธ์ไพบูลย์, วสันต์ อุตตมะโยธิน, สมเกียรติ จันทร์พราหมณ์

**เรื่องย่อ**
เซกิ นายตำรวจญี่ปุ่นเดินทางสืบหาฆาตกรโหด ซึ่งสังหารเหยื่อเป็นจำนวนมากในประเทศไทย ฆาตกรรายนี้จะตามล่าเฉพาะกะเทยเท่านั้น โดยมีพยานที่สามารถชี้ตัวฆาตกรผู้นี้ได้คือ ลิลลี่  (แสดงโดยหม่ำ จ๊กมก) และหนึ่งในผู้ที่ถูกฆาตกรรายนี้ฆ่าก็คือ แองจี้ (สมเกียรติ จันทร์พราหมณ์) ซึ่งเป็นเพื่อนรักของลิลลี่
ลิลลี่สามารถใช้เส้นสายจากที่บ้าน ไปเข้าทำงานในคลับคาบาเร่ต์แห่งหนึ่งได้ โดยเซกิทำหน้าที่ปกป้องเธอ แต่เมื่อเกิดการไล่ล่าขึ้นในแหล่งซ่อนตัวของเธอ เซกิเริ่มตระหนักได้ว่าลิลลี่ไม่ได้อ่อนแออย่างกะเทยทั่วไป ลิลลี่สามารถเตะ ต่อย และหลบเลี่ยงจากการถูกรุมได้อย่างคล่องแคล่วว่องไว
ต่อมาลิลลี่ตัดสินใจกลับไปหากลุ่มเพื่อนฝูงเหมือนเดิม แล้วเซกิกับลิลลี่ก็มีเหตุให้ไปรู้ว่า มีการแอบลอบวางระเบิดอยู่ใต้เวทีการแสดงในงานประกวดกะเทยประจำปี  ในที่ทำงานของเธอ และเป็นวันที่ฆาตกรโหดกำลังจะกระทำการล่าเหยื่อรายต่อไป

**นักแสดง**
 เพ็ชรทาย วงษ์คำเหลา ... ลิลลี่ (สุรินทร์ ผ่องอินทรีย์)- เซกิ โอเซกิ ... เซกิ- บุศริน หยกพรายพันธ์ ... หมวดแพท- ปราปต์ปฎล สุวรรณบาง ... เคน ซาคาโมโตะ- ทองขาว ภัทรโชคชัย ... หมวดหิน- เกริก ชิลเลอร์ ... เจ๊ตือ- มอริส เค ... เลขาฯ หอย- อรนภา กฤษฎี ... ม้าเถิง- ยุทธนา ลอพันธุ์ไพบูลย์ ... ศักดิ์สปาต้า- วสันต์ อุตตมะโยธิน ... เจ๊โหน่ง- สมเกียรติ จันทร์พราหมณ์ ... แองจี้- สายเชีย วงศ์วิโรจน์ ... ใบ้- พิพัฒน์ พึ่งทรัพย์ ... ไข่มุก ซุปตาร์

**ดารารับเชิญ === - คุณฟู ไดอิจิ ... ท่านตำรวจญี่ปุ่น- บรรจง บุษราคัมวงษ์ ... เสี่ยค่ายมวย- โน้ต เชิญยิ้ม ... พ่อของลิลลี่- ถั่วแระ เชิญยิ้ม ... ตำรวจที่สเก็ตภาพ- ปริญญา เจริญผล ... น้องตุ้ม (นักมวย)- อาภาภรณ์ ทรงเผ่า ... แป๋ม- จ๋องแจ๋ง เชิญยิ้ม ... พี่แจ๋ง- ตุ้มเม้ง เถิดเทิง ... ลูกน้องพี่แจ๋ง- สริญญา บาโรส ... กุลสตรี- ชัยพจน์ สุวรรณรักษ์ ... สารวัตรตำรวจ- เอกวีร์ พงศ์สร้อยเพ็ชร ... สารวัตรตำรวจ- สหัสวรรษ ชอบชิงชัย ... มือปืนที่ส่งมาเก็บ ลิลลี่- ดำรงค์ ต่ายทอง ... โฆษกเวทีมวย- อภิเดช ศิษย์หิรัญ ... ครูทีเด็ด- สำราญศักดิ์ เมืองสุรินทร์ ... ครูซ้อมมวย

**การตอบรับ**
ในนิตยสาร ฟิล์มแมกซ์ มีนักวิจารณ์ร่วมให้ดาว "คู่แรด" ทั้งหมด 6 คน รวม 7 ดาว เฉลี่ยเท่ากับ 1.16 ดาว (จากคะแนนเต็ม 4 ดาว) 

**อ้างอิง**

**แหล่งข้อมูลอื่น**
  คู่แรด (2550) ที่ฐานข้อมูลภาพยนตร์และละครไทย-  เว็บไซต์อย่างเป็นทางการ date=2008-01-06 - title=คู่แรด (2007)
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์ตลกไทย
เอเรกิออน

เอเรกิออน (Eregion) คือชื่ออาณาจักรเอลฟ์ในปกรณัมชุดมิดเดิลเอิร์ธ ของ เจ. อาร์. อาร์. โทลคีน ปรากฏในหนังสือ ซิลมาริลลิออน และ Unfinished Tales  ชื่อ 'เอเรกิออน' เป็นภาษาซินดาริน ซึ่งในภาษาเวสทรอนเรียกว่า ฮอลลิน (Hollin) เนื่องจากบริเวณนั้นมีต้นฮอลลี่อยู่มาก (ereg หมายถึง ต้นฮอลลี่ มีรากศัพท์จากคำว่า EREK- หมายถึงหนามแหลมคม)
อาณาจักรเอเรกิออนก่อตั้งขึ้นโดยเอลฟ์ชาวโนลดอร์ หลังจากแผ่นดินเบเลริอันด์ล่มจมลงสู่ใต้สมุทรเมื่อสิ้นสุดยุคที่หนึ่ง ชาวโนลดอร์ที่หลงเหลือได้เดินทางข้ามเอเรียดอร์ และตั้งอาณาจักรแห่งนี้ขึ้นที่เชิงเทือกเขาฮิธายเกลียร์ ทางฟากตะวันตก ใกล้กับอาณาจักรมอเรียของเหล่าคนแคระ  เมืองหลวงของเอเรกิออนชื่อว่า โอสต์-อิน-เอดิล (Ost-in-Edhil) ได้ชื่อว่าเป็นเมืองหลวงแห่งรัตนากร เนื่องจากเป็นแหล่งชุมนุมของช่างอัญมณีฝีมือดีของชาวโนลดอร์จำนวนมาก
ในบันทึกงานประพันธ์ของโทลคีน ไม่มีส่วนใดระบุถึงกษัตริย์หรือผู้นำของชาวเอเรกิออน แต่อาจสันนิษฐานได้ว่า ผู้ปกครองเอเรกิออนน่าจะเป็น กาลาเดรียลกับเคเลบอร์น เนื่องจากกาลาเดรียลเป็นเชื้อพระวงศ์โนลดอร์ชั้นสูงเพียงคนเดียวที่เดินทางกลับมาจากอามันและยังมีชีวิตอยู่  หรือมิฉะนั้นก็อาจเป็น เคเลบริมบอร์ บุตรของคูรูฟิน หลานของเฟอานอร์ ซึ่งได้สืบทอดฝีมือช่างชั้นสูงมาจากเฟอานอร์ด้วย  งานศึกษาวรรณกรรมของโทลคีนทั่วไปเชื่อว่า ผู้ปกครองเอเรกิออนคือ เคเลบริมบอร์
ในยุคที่สอง เซารอนในร่างแปลง 'อันนาทาร์' ได้เข้ามาร่วมสมาคมกับเหล่าช่างแห่งโอสต์-อิน-เอดิล และได้สอนให้พวกเขาสร้าง แหวนแห่งอำนาจ ขึ้น พวกเอลฟ์สร้างแหวนแห่งอำนาจขึ้นครั้งแรกจำนวน 16 วง หลังจากนั้นเซารอนแอบกลับไปยังมอร์ดอร์ และสร้างแหวนเอกธำมรงค์ขึ้นจากไฟใต้พิภพที่โอโรดรูอิน  ระหว่างนั้น เคเลบริมบอร์ได้สร้างแหวนแห่งเอลฟ์ ขึ้นอีก 3 วง โดยที่เซารอนไม่ล่วงรู้
หลังจากเซารอนสร้างแหวนเอกสำเร็จ และสวมแหวนนั้น พวกเอลฟ์จึงได้รู้ว่าตัวตนที่แท้ของอันนาทาร์ คือใคร เคเลบริมบอร์รีบส่งแหวนเอลฟ์สามวงไปเสียให้พ้น ส่วนเซารอนก็ยกทัพออร์คมาโจมตีเอเรกิออนเพื่อแก้แค้นพวกเอลฟ์

**สงครามเอเรกิออน**
สงครามเอเรกิออนเกิดขึ้นเมื่อเซารอนยกทัพจากมอร์ดอร์มาโจมตีอาณาจักรเอเรกิออนเพื่อแก้แค้นพวกเอลฟ์ แต่ชาวเอเรกิออนล้วนเป็นช่างฝีมือ ไม่ใช่นักรบ พวกเขาจึงอยู่ในสถานการณ์ย่ำแย่ คนแคระแห่งคาซัดดูมส่งทัพมาช่วยเหลือ แต่ก็ถูกเซารอนตีโต้อย่างหนักจนต้องถอยทัพกลับไปและปิดประตูตะวันตกเสีย
ทัพเอลฟ์ของกษัตริย์กิล-กาลัดจากลินดอน ส่งมาช่วย โดยมีเอลรอนด์ เป็นผู้นำทัพ แต่ไม่สามารถตีฝ่าวงล้อมทัพของมอร์ดอร์เข้าไปได้ จนเมื่อเคเลบอร์นนำชาวเอเรกิออนตีฝ่าออกมา เอลรอนด์จึงพาผู้คนทั้งหมดหนีไปยังหุบเขาอิมลาดริส ตั้งหลักป้องกันตัวอยู่ที่นั่นโดยทัพมอร์ดอร์ไม่สามารถบุกเข้าไปได้
เคเลบริมบอร์เสียชีวิตในการศึกครั้งนี้ เมื่อทัพหนุนของเซารอนยกตามขึ้นมา ทัพมนุษย์ชาวนูเมนอร์ก็ยกมาช่วย โดยเดินทางขึ้นมาจากทางใต้ ตีกระหนาบทัพมอร์ดอร์โดยมีทัพของเอลรอนด์ตีกระหนาบทางด้านเหนือ ทำให้เซารอนพ่ายแพ้ในสงครามคราวนี้ แต่เมืองเอเรกิออนก็เสียหายหนักจนไม่สามารถฟื้นฟูได้อีกแล้ว
ชาวโนลดอร์ในเอเรกิออนแยกย้ายกันไปลี้ภัยอยู่ที่ลินดอน ที่อิมลาดริส (ริเวนเดลล์) และที่ลอธลอริเอน

**อ้างอิง**
 เจ. อาร์. อาร์. โทลคีน, Unfinished Tales, ลอนดอน:สำนักพิมพ์ฮาร์เปอร์คอลลินส์
หมวดหมู่:ดินแดนในตำนานของโทลคีน